**Analiza avizelor la proiectul Hotărîrii de Guvern cu privire la modificarea**

**Hotărîrii Guvernului nr.20 din 20 ianuarie 2009**

|  |  |  |
| --- | --- | --- |
| **nr. d/o** | **Conţinutul propunerilor şi obiecţiilor** | **Comentarii** |
| **Ministerul Finanțelor** **a prezentat avizul prin scrisoarea nr. 09-04/770 din 14 septembrie 2015** | | |
| 1. | Ministerul Finanțelor a examinat proiectul hotărîrii Guvernului „Cu privire la modificarea Hotărîrii Guvernului nr.20 din 20 ianuarie 2009”, care prevede prelungirea termenului de restituire a păcurii către Agenția Rezerve Materiale de către S.A. „C.E.T.-2” și „CET-NORD”, și în limitele competenței funcționale comunică lipsă de obiecții. | Se acceptă. |
| **Agenția Rezerve Materiale a prezentat avizul prin scrisoarea nr. 0305-570 din 08 septembrie 2015** | | |
| 1. | Agenția Rezerve Materiale a examinat proiectul de hotărîre de Guvern „Cu privire la modificarea Hotărîrii Guvernului nr.20 din 20 ianuarie 2009” și în limita competenței funcționale comunică, în principiu, lipsă de obiecții.  Totodată, informăm că modificarea hotărîrii nominalizate în fiecare an, începînd cu anul 2009, prin care se extinde termenul de restituire a păcurii împrumutate din rezervele materiale de stat, diminuează stocurile de păcură din rezervele materiale de stat cu 4771,364 tone, fapt ce ar avea un impact negativ asupra securității energetice a țării în caz de situații excepționale și contravine Hotărîrii Guvernului nr.489 din 10.08.2015 cu privire la măsurile de pregătire a economiei naționale și a sferei pentru activitate în perioada de toamnă iarnă 2015-2016. | Se acceptă. |
| **Agenția pentru Eficiență Energetică a prezentat avizul prin scrisoarea nr. 29-765 din 20 august 2015** | | |
| 1. | Agenția pentru Eficiență Energetică (AEE) a examinat proiectului Hotărîrii de Guvern „Cu privire la modificarea Hotărîrii Guvernului nr.20 din 20 ianuarie 2009” și comunică lipsa obiecțiilor. | Se acceptă. |
| **SA ”TERMOELECTRICA” a prezentat avizul prin scrisoarea nr. 79/374 din 07 septembrie 2015** | | |
| 1. | SA ”Termoelectrica” a examinat proiectului Hotărîrii de Guvern „Cu privire la modificarea Hotărîrii Guvernului nr.20 din 20 ianuarie 2009” și avizează pozitiv proiectul în cauză. | Se acceptă. |
| **SA ”CET-NORD” a prezentat avizul prin scrisoarea nr. 06-8/462 din 20 august 2015** | | |
| 1. | SA ”CET-NORD” comunică că a examinat proiectul de Hotărîre „Cu privire la modificarea Hotărîrii Guvernului nr.20 din 20 ianuarie 2009”. Entitatea nu are obiecții și susține proiectul menționat. | Se acceptă |
|  | **Centrul Național Anticorupție al Republicii Moldova a prezentat avizul prin scrisoarea nr. 11127 din 12 octombrie 2015** | |
| 1. | **I. EVALUAREA GENERALĂ A PROIECTULUI**  **1. Evaluarea fundamentării proiectului**  ***1.1 Fundamentarea generală a proiectului***  **a. Autor al proiectului de act normativ** este Ministerul Economiei.  **b. Categoria actului normativ** propus este hotărîre a Guvernului, ceea ce corespunde art.102 din Constituţie, art. 10 din Legea privind actele normative ale Guvernului şi ale altor autorităţi ale administraţiei publice centrale şi locale nr. 317-XV din 18.07.2003.  **c. Scopul promovării proiectului.** Proiectul are drept scop restructurarea graficului de restituire a păcurii de către întreprinderile complexului termoenergetic către Agenţia Rezerve Materiale, în sensul extinderii termenelor de rambursare a păcurii împrumutate în anul 2009. Astfel, Societatea pe Acţiuni „TERMOELECTRICA” în calitate de succesor de drepturi şi obligaţii al Societăţii pe Acţiuni „Centrala Electrică de Termoficare nr.1, municipiul Chişinău”, şi al Societăţii pe Acţiuni „Centrala Electrică de Termoficare nr.2, municipiul Chişinău” urmează să restituie 4202 tone de păcură pînă la 31.12.2018 (actualmente termenul limită este finele anului 2017), iar Societatea pe Acţiuni „Centrala Electrică de Termoficare Nord, municipiul Bălţi” urmează să restituie 569,364 tone de păcură pînă la 31.12.2020 (actualmente termenul limită este finele anului 2019).  **d. Suficienţa argumentării.** Potrivit autorului, reieşind din situaţia economico-financiară actuală dificilă, întreprinderile nu au posibilitatea de a restitui combustibilul în termenii stabiliţi, din motiv că procurarea cantităţilor respective de păcură ar afecta nivelul de achitare a plăţilor faţă de S.A. „Moldovagaz” pentru gazele naturale consumate. Iar în cazul nerestituirii de către CET-uri a volumelor specificate de păcură, în conformitate cu prevederile legislaţiei în vigoare, Agenţia Rezerve Materiale poate aplica penalităţi financiare. Totodată, menţionăm că Hotărîrea Guvernului nr.20 din 20.01.2009 cu privire la eliberarea unor bunuri materiale din rezervele materiale de stat, prin care CET-urilor din rezervele materiale de stat cu titlu de împrumut pe termen scurt, le-au fost eliberate cantităţile necesare de păcură, a fost modificată de cîteva ori în sensul prelungirii termenului de rambursare a datoriilor. Respectiv, CET nr.2 iniţial urma să restituie datoria pînă în anul 2014, iar acum termenul se propune a fi prelungit pînă în anul 2018, iar CET Nord de la termenul limită stabilit iniţial anul 2011, se propune a fi restituit pînă în anul 2020. Concomitent, CET Nord din cantitatea restantă de 569,364 tone nu a restituit nimic mai bine de 3 ani. Astfel, situaţia creată, generează riscuri cu privire la recuperarea datoriilor, or multiplele modificări ale graficului de restituire a păcurii, motivează CET-urile de a nu-şi onora obligaţiile şi a se eschiva de la răspundere.  ***1.2 Fundamentarea economico-financiară a proiectului***  Prelungirea termenului de restituire a păcurii generează riscuri cu privire la restituirea datoriilor, ceea ce ar putea diminua stocurile de păcură din rezervele stat cu 4771,361 tone.  ***1.3 Promovarea sau prejudicierea intereselor de grup ori individuale, în lipsa unei***  ***justificări a interesului public***  Neasigurarea rezervelor de stat cu stocul necesar de păcură poate avea un impact negative asupra securităţii energetice a ţării în caz de situaţii excepţionale. Astfel, ar putea fi prejudiciat interesul public general.  **2. Evaluarea compatibilităţii proiectului cu standard anticorupţie**  În proiect nu au fost atestate incompatibilităţi cu standardele naţionale şi internaţionale anticorupţie şi nu au fost identificate domenii în care proiectul nu satisface cerinţele sau sînt în contradicţie cu aceste standarde.  **Asigurarea transparenţei în procesul decizional.** Fiind plasat pe pagina web oficială a Ministerului Economiei la momentul examinării, proiectul a întrunit cerinţele impuse de prevederile Legii privind transparenţa în procesul decizional nr. 239-XVI din 13.11.2008.  **II. EVALUAREA ÎN FOND A PROIECTULUI**  ***1. Formulări lingvistice ambigui***  Textul proiectului corespunde tehnicii legislative şi normative, regulilor limbajului şi expresiei juridice.  ***2. Conflicte ale normelor de drept***  Nu sînt identificate conflicte ale normelor de drept, capabile să genereze coruptibilitate.  ***3. Norme de trimitere, de blanchetă şi norme în alb***  Nu sînt identificate norme de trimitere, de blanchetă şi norme în alb, capabile să genereze coruptibilitate.  ***4. Discreţii excesive ale autorităţilor publice***  Nu sînt identificate discreţii excesive ale autorităţilor publice, capabile să genereze coruptibilitate.  ***5. Cerinţe excesive pentru exercitarea drepturilor persoanelor***  Nu sînt identificate cerinţe excesive, care să depăşească cadrul rezonabil pentru realizarea drepturilor sau obligaţiilor subiecţilor vizaţi.  ***6. Accesul limitat la informaţie, lipsa transparenţei***  Textul proiectului nu necesită a fi evaluat prin prisma accesului la informaţie sau asigurării transparenţei.  ***7. Lipsa sau insuficienţa mecanismelor de control***  Implementarea prevederilor proiectului nu presupune aplicarea cărorva mecanisme suplimentare de control.  ***8. Responsabilitate şi sancţiuni necorespunzătoare***  Proiectul nu implică careva responsabilităţi şi nu necesită referinţe exprese la responsabilitate şi sancţiunile aplicate pentru încălcarea prevederilor sale. Expertiza a fost efectuată în temeiul Regulamentului cu privire la organizarea procesului de efectuare a expertizei anticorupţie a proiectelor de acte legislative şi normative, adoptat prin Hotărîrea Guvernului nr. 977 din 23.08.2006, în condiţiile Metodologiei de efectuare a expertizei anticorupţie a proiectelor de acte legislative şi normative, aprobată prin ordinul directorului Centrului Naţional Anticorupţie nr. 62 din 19.04.2013. | Se acceptă  Se acceptă  Nu se acceptă.  Deoarece statul este deținătorul a 100% de acțiuni ale întreprinderilor menționate, și, în consecință nu este nici un risc de nerambursare a datoriilor.  Nu se acceptă.  Deoarece statul este deținătorul a 100% de acțiuni ale întreprinderilor menționate, și, în consecință nu este nici un risc de nerambursare a datoriilor.  Nu se acceptă. În conformitate cu Hotărîrea Guvernului nr. 690 din 13.11.2009 *pentru aprobarea Regulamentului privind organizarea şi funcţionarea Ministerului Economiei, structurii şi efectivului-limită ale aparatului central al acestuia,* în atribuțiile ministerului intră asigurarea securității energetice a statului. Respectiv, acțiunile întreprinse de către Ministerul Economiei prin elaborarea *Hotărîrii Guvernului cu privire la modificarea Hotărîrii Guvernului nr.20 din 20 ianuarie 2009* au drept scop asigurarea securității energetice.  Se acceptă  Se acceptă  Se acceptă  Se acceptă  Se acceptă  Se acceptă  Se acceptă  Se acceptă  Se acceptă  Se acceptă |